Antarktidos plokštė
Antarktidos plokštė – tektoninė plokštė, į kurią patenka visas Antarktidos žemynas bei didelė dalis Pietų vandenyno. Šiaurėje ribojasi su Naskos, Pietų Amerikos, Afrikos, Indijos–Australijos, Skotijos plokštėmis, o ties sandūra su Ramiojo vandenyno plokšte sudaro Antarktidos–Ramiojo vandenyno kalnagūbrį. Antarktidos plokštė užima apie 60,9 mln. km² teritoriją ir yra 5 pagal dydį plokštė Žemėje. Apskaičiuota, kad Antarktidos plokštė juda link Atlanto vandenyno apie 1 cm per metus.